**SREDNJA ŠKOLA TOPUSKO**

ŠKOLSKA ULICA 14, TOPUSKO

KLASA: 400-02/20-01/04

URBROJ: 2176-62-01-20-01

Topusko, 27. listopad 2020.

SISAČKO-MOSLAVAČKA ŽUPANIJA

Upravni odjel za prosvjetu, kulturu i sport

44 000 S I S A K

S. i A. Radića 36

Predmet: Financijski planovi 2021.-2023.

* Obrazloženje –

**Obrazloženje financijskog plana**

Prihodi kao i rashodi za 2021. godinu decentralizirana sredstva za materijalno poslovanje škole koji se financiraju iz županijskog proračuna planirani su u iznosu od **824.700** kn, ostali prihodi iz županijskog proračuna u iznosu od **135.844** kn u skladu s Uputama lokalnog proračuna i Smjernicama ekonomske i fiskalne politike za razdoblje 2021.–2023. godine.

Vlastiti prihodi koje ostvarujemo davanjem u najam školskog prostora i obrazovanjem odraslih planirani su u iznosu od **55.000** kn. Ta su sredstva namijenjena dijelom za pokrivanje troškova ( struja, voda, smeće, sredstva za čišćenje, nastale štete…) i za nabavu nefinancijske imovine.

Prihodi za posebne namjene planirani su u iznosu od 3**0.000** kn.

Pomoći iz općinskog proračuna su planirani u iznosu od **10.000** kn.

Pomoći proračunskim korisnicima iz proračuna koji im nije nadležan – za plaće i ostala materijalna prava djelatnika MZO planirani su u iznosu od **5.250.000** kn

Ukupno planirani prihodi i primici: **6.305.544** kn

**Ciljevi provedbe programa u trogodišnjem razdoblju**

U narednom trogodišnjem razdoblju cilj nam je podizanje kvalitete nastavnog procesa kroz poboljšanje kvalitete obrazovanja i odgojno djelovanje. Navedene ciljeve planiramo postizati pomoću dodatnog usavršavanja i educiranja nastavnika te poboljšanje materijalno-tehničke opremljenosti škole, s osobitim naglaskom na korištenje informacijsko-komunikacijske tehnologije (ICT) u nastavi. Učenike će se poticati na izražavanje kreativnosti kroz uključivanje u natjecanja, projekte, manifestacije, priredbe i slobodne aktivnosti, sve u obimu kojeg situacija sa sprečavanjem širenja zaraze korona virusom bude dozvoljavala. Posebnu pozornost planiramo posvetiti uključivanju što većeg broja učenika u aktivnosti iz strukovnih predmeta i sudjelovanje u programu Erasmus+ za učenike u strukovnom obrazovanju i osposobljavanju. Na taj način učenici će imati priliku primijeniti znanja i sposobnosti stečene tijekom nastavnog procesa u konkretnim situacijama i dobiti povratnu informaciju o vlastitim uspjesima.

Planiranim aktivnostima, programima i projektima težimo kvalitetnim rezultatima ostvariti ciljeve usmjerene na učenika i njegov razvoj, stručnu samostalnost i odgovornost nastavnika te kvalitetu i razvoj škole. Uz potporu roditelja te uže i šire društvene zajednice planiramo dati doprinos izgradnji učinkovitog i kvalitetnog obrazovnog sustava u Republici Hrvatskoj.

**Izvještaj o postignutim ciljevima i rezultatima programa temeljenim na pokazateljima uspješnosti u prethodnoj godini**

Bitni pokazatelji uspješnosti odgojno-obrazovnog procesa su: sudjelovanje učenika na natjecanjima, uspjeh na državnoj maturi i uspjeh učenika na završetku školske godine.

1. Sudjelovanje na natjecanjima – zbog provedbe nastave na daljinu od 16. ožujka do 31. kolovoza 2020. godine veliki broj natjecanja nije održan. Rezultati održanih natjecanja:

**Badel barmen junior cup**

U petak, 31. siječnja 2020. godine učenici Daniel Kolaković iz 3.u razreda i Tin Golić iz 3.h razreda su pod mentorstvom stručnog nastavnika Borisa Pogačića sudjelovali na Prvom Badel barmen junior cupu (1. BBJC) u Zagrebu. Naš veteran na natjecanjima Daniel Kolaković je osvojio 2. mjesto u disciplini Fler, slobodan stil, a Tin Golić 3. mjesto u disciplini Long drink.  
  
**World Skills Croatia**U ponedjeljak, 02. ožujka 2020. godine u Srednjoj školi Topusko održano je natjecanje World Skills Croatia za Središnju Hrvatsku iz sektora Turizam i ugostiteljstvo. Učenici su se natjecali u dvije discipline: Poslovanje recepcije hotela i Poslovanje turističke agencije. Na natjecanju su sudjelovali učenici iz Srednje škole Zabok, Hotelijersko-turističke škole Zagreb, Gospodarske škole Varaždin, Ekonomske, trgovačke i ugostiteljske škole Samobor, Ekonomsko-turističke škole Karlovac, Ugostiteljsko-turističkog učilišta i Srednje škole Topusko.   
Našu Školu je u disciplini Poslovanje recepcije hotela predstavljala učenica Dorotea Zrile iz 4. h razreda pod mentorstvom Martine Car Jakšić i zauzela četvrto mjesto.   
  
**ŠSD TOPUSKO**Djevojke i mladići ŠŠD Topusko sudjelovali su na sljedećim natjecanjima:  
  
DJEVOJKE

KROS: Županijsko natjecanje, 7. mjesto

ODBOJKA: Međugradsko natjecanje u Petrinji, nisu prošle dalje na Županijsko

FUTSAL: Županijsko natjecanje u Glini, osvojeno 6 mjesto

BADMINTON: Županijsko natjecanje u Novskoj, 4. mjesto

MLADIĆI

KROS: Županijsko natjecanje, 9. mjesto

ODBOJKA: Međugradsko natjecanje u Petrinji, nisu prošli dalje na Županijsko

FUTSAL: Međugradsko natjecanje u Hrvatskoj Kostajnici

Županijsko natjecanje u Novskoj, osvojeno 5.mjesto

BADMINTON: Međugradsko natjecanje U Petrinji, nisu prošli dalje na Županijsko

1. Uspjeh na državnoj maturi:

Učenici četvrtih razreda četverogodišnjih strukovnih programa naše škole prijavili su se za polaganje ispita državne mature - njih 28. Broj učenika koji su položili državnu maturu iznosio je 15 (53,5%), što je nešto lošiji rezultat u odnosu na prethodnu godinu kada je postotak prolaznosti iznosio 60,1 %. Prosječna ocjena iz svih predmeta kojima su naši učenici pristupili je 1,95 što je neznatno bolji uspjeh u odnosu na proteklu godinu.

Usprkos stanovitim pozitivnim pomacima, navedeni podaci upućuju na potrebu poboljšanja pripremljenosti učenika za polaganje ispita državne mature. Stoga ćemo pokušati učenike 4. razreda motivirati za redovitije pohađanje dodatne nastave koja se organizira u školi. Od ove školske godine im, također, na raspolaganju stoji aplikacija e-Matura uz pomoć koje se mogu pripremati za polaganje ispita državne mature u vremenu i prostoru koji im najviše odgovara.

1. Uspjeh učenika na završetku školske godine:

Prosječna ocjena: 3,8  
Broj učenika s nedovoljnom ocjenom: 0 (0%)  
Broj učenika s ocjenom dovoljan: 3 (0,1%)  
Broj učenika s ocjenom dobar: 75 (34%)  
Broj učenika s ocjenom vrlo dobar: 102 (46,6%)  
Broj učenika s ocjenom odličan: 39 (17,8%)

Raspodjela pokazuje da se najveći broj učenika nalazi u području vrlo dobrog (ocjena 4) i dobrog (ocjena 3) uspjeha, što je znatno bolja situacija u odnosu na prošlu godinu. Povećan je udio vrlo dobrih (s 43,1 na 46,6%) i odličnih učenika (15,6 na 17,8%), a smanjen udio nedovoljnih (s 1,8 na 0%), dovoljnih (s 0,9 na 0,1%) i dobrih s (43,1 na 34,0%) što pokazuje znatan napredak. Prosječni uspjeh na razini škole iznosio je 3,8. Napredak u poboljšanju uspjeha učenika djelomično se može pripisati nastavi na daljinu i nižim kriterijima ocjenjivanja u novonastaloj situaciji.

Ravnateljica:  
 Željka Gajdek, prof.